Source: https://ispis.sk/judikatura/KSKE/8CoE72/2012
Timestamp: 2020-04-07 19:04:45+00:00
Document Index: 11041421

Matched Legal Cases: ['§ 202', '§ 201', '§ 206', '§ 202', '§ 201', '§ 45', '§ 218', '§ 204', '§ 142', '§ 3', 'súd ', 'súd ', 'Súd ', 'súd ', 'súd ', '§ 206', 'súd ', '§ 201', '§ 201', 'súd ', '§ 45', '§ 218', 'súd ', 'súd ', 'súd ', '§ 218', '§ 204', 'súd ']

KSKE 8 CoE 72/2012 - iSpis
iSpis Judikatúra – KSKE 8 CoE 72/2012
KS v Košiciach, dátum 28.06.2012, sp.zn. KSKE 8 CoE 72/2012
§ 202 ods. 2 OSP § 201 ods. 2 zákona č. 233/1995
§ 206 ods. 2 OSP § 202 ods. 2 OSP § 201 ods. 2 zákona č. 233/1995 § 45 zákona č. 233/1995 § 218 ods. 1 písm. c) OSP § 204 ods. 2 OSP § 142 ods. 1 OSP § 3 ods. 9 zákona č. 757/2004
OSKE1 20ER2098/2011
Súd: Krajský súd Košice Spisová značka: 8CoE/72/2012 Identifikačné číslo súdneho spisu: 7111213109 Dátum vydania rozhodnutia: 29. 06. 2012 Meno a priezvisko sudcu, VSÚ: JUDr. Diana Solčányová ECLI: ECLI:SK:KSKE:2012:7111213109.1
Uznesenie Krajský súd v Košiciach v exekučnej veci oprávnenej W., spoločnosť s ručením obmedzeným so sídlom v L. U. D. Z.. Č.. X IČO: 36 173 274 zastúpenej JUDr. Gabrielou Jablonskou advokátkou so sídlom v Košiciach na Letnej ul. č. 45 proti povinným 1./ B.. Š. M. U.. X.X.S. a 2/. C.. G. M. U.. XX.XX.S. bývajúcim v L.B. U. Š. Z.. Č.. X vedenej u súdnej exekútorky JUDr. Viery Uhríkovej so sídlom Exekútorského úradu v Košiciach na Letnej ul. č. 40 pod sp. zn. Ex 768/11 o vymoženie 22,60 € s príslušenstvom o odvolaní oprávnenej proti uzneseniu Okresného súdu Košice I zo 16.2.2012 č. k. 20Er 2098/2011-40 takto
Súd prvého stupňa napadnutým uznesením zamietol námietky povinných proti exekúcii a vyhovel námietkam povinných proti trovám exekúcie.
Proti výroku, ktorým súd vyhovel námietkam povinných proti trovám exekúcie podala odvolanie oprávnená s návrhom, aby ho odvolací súd zmenil tak, že nevyhovie námietkam povinných proti trovám exekúcie, pretože jej právnej zástupkyni patrí odmena v rozsahu 47,35 € za tri úkony právnych služieb.
Povinní ani súdna exekútorka sa k odvolaniu oprávnenej nevyjadrili.
Výrok uznesenia o zamietnutí námietok povinných proti exekúcii nebol odvolaním napadnutý, nadobudol právoplatnosť, preto nebol predmetom preskúmania v odvolacom konaní (§ 206 ods. 2 O. s. p.) .
Odvolací súd pred prejednaním veci samej skúmal, či sú splnené podmienky odvolacieho konania. Jednou z podmienok odvolacieho konania je, aby odvolanie bolo podané proti rozhodnutiu, proti ktorému je prípustné.
Osobitným predpisom pre exekučné konanie je zákon č. 233/1995 Z.z. o súdnych exekútoroch a exekučnej činnosti (Exekučný poriadok) . Z uvedeného vyplýva, že odvolanie proti uzneseniu vydanému
v exekučnom konaní je prípustné iba vtedy, ak to Exekučný poriadok pripúšťa. Námietky proti trovám exekúcie tento upravuje v § 201 ods. 2.
Podľa § 201 ods. 2 Exekučného poriadku, účastník konania môže vzniesť u exekútora do troch dní od doručenia upovedomenia o začatí exekúcie námietky proti trovám exekúcie. O námietkach rozhoduje súd (§ 45) . Proti rozhodnutiu súdu o námietkach proti trovám exekúcie nie je prípustné odvolanie.
Podľa § 218 ods. 1 písm. c/ O. s. p. odvolací súd odmietne odvolanie, ktoré smeruje proti rozhodnutiu, proti ktorému nie je odvolanie prípustné.
Vzhľadom k tomu, že oprávnená napadla uznesenie súdu prvého stupňa vo výroku, ktorým súd vyhovel námietkam povinných proti trovám exekúcie a proti takému rozhodnutiu zákon výslovne nepripúšťa odvolanie, odvolací súd podľa § 218 ods. 1 písm. c/ O. s. p. odvolanie odmietol.
Na tomto závere nemení nič nesprávne poučenie účastníkov o možnosti podať proti takémuto rozhodnutiu odvolanie, pretože jeho prípustnosť je ex lege vylúčená. Občiansky súdny poriadok v ustanovení § 204 ods. 2 poskytuje účastníkom konania ochranu iba v prípade nesprávneho poučenia súdu o neprípustnosti odvolania, ktorá spočíva v tom, že odvolateľ je oprávnený podať odvolanie (opravný prostriedok) v zákonom predĺženej trojmesačnej lehote plynúcej od doručenia potenciálne odvolaním napadnutého rozhodnutia a nie aj v prípade nesprávneho poučenia účastníkov o možnosti podať opravný prostriedok, ktorý je ex lege vylúčený.
Pretože oprávnená nebola v odvolacom konaní úspešná, odvolací súd jej nepriznal náhradu trov odvolacieho konania v rozsahu 15,93 € tak, ako žiadala v podanom odvolaní.